Ser Ryam a fost un lord comandant puternic al Gărzii Regelui.
Dar era suferind de ceva vreme. S-a stins împăcat, sper.
Da, Alteță.
S-a prăpădit netulburat în somn, am aflat.
Rămășițele îi sunt pregătite de Surorile Tăcute.
Următorul lord comandant, ser Harrold,
ar dori să-i găsească neîntârziat înlocuitor lui ser Ryam în Garda Regelui.
Alteță, lorzii mei...
Curând, Garda Regelui trebuie să numere din nou șapte cavaleri.
Cu ajutorul Mâinii, am poftit la curte pretendenți de seamă.
Cu toții și-au trecut încercările.
S-au pierdut patru corăbii. Ultima îmi purta flamura.
Insulele Stepstones sunt în flăcări,
iar pe voi vă preocupă treburile curții.
Dacă ai ceva de discutat, lordule Corlys...
Vreau să știu ce e de făcut cu oamenii și corăbiile mele.
Coroana te va despăgubi pentru corabie și mateloți
și va răsplăti familiile lor.
Nu vreau despăgubiri.
Vreau să capturez cu forța insulele și să distrug Sufragiul Crabilor.
Nu sunt pregătit să pornesc la război cu Orașele Libere.
Corsarii nu reprezintă Orașele Libere.
Cine crezi că le asigură corăbiile și proviziile?
În toată istoria lor, Alteță,
Cele Șapte Regate nu au pornit la război cu Orașele Libere.
Într-o asemenea situație, pierderile ar fi incomensurabile.
Ce motive are Sufragiul Crabilor să se teamă de noi?
Fratelui regelui i s-a îngăduit să captureze Piatra Dragonului
și să o întărească cu o oaste de Mantii Aurii.
Daemon stă acolo de mai bine de jumătate de an,
fără nicio împotrivire a Coroanei.
Te previn, lordule Corlys.
Locul la masa regelui nu te face egalul său.
Am luat măsuri, Corlys.
Am trimis mesageri în Pentos și Volantis,
poate găsim o cauză comună.
Corăbiile și oamenii sunt la îndemână.
Apele se vor liniști în Stepstones. E nevoie de timp.
Ai călăreți de dragoni, tată.
Trimite-ne pe noi.
Nu e atât de simplu, Rhaenyra.
- Ar fi o demonstrație de forță. - Măcar prințesa are un plan.
Voiam să spun că ar trebui măcar...
Poate că talentele prințesei ar putea fi de folos altcumva, Alteță.
Ce-ar fi să o iei pe prințesă
și să vedeți de noul rol în Garda Regelui, lordule comandant?
O idee nemaipomenită, Alteță.
Acest cavaler te va apăra și pe tine. Tu ar trebui să-l alegi.
Ser Desmond Caron.
Un cavaler pe cinste, prințesă.
Pășește în față, ser Desmond!
Fiul lui ser Royce Caron,
ser Desmond s-a dovedit puternic și dârz atât în turniruri, cât și în afara lor.
Străbătând Pădurea Regelui în drum spre Debarcader,
ser Desmond a dat recent un braconier aspirant pe mâna justiției.
Ai putea să-i mulțumești pentru serviciul loial, prințesă.
Îți mulțumim pentru serviciul loial în slujba Coroanei, ser.
Ser Rymun Mallister.
Fiul lordului Lymond Mallister de Seagard.
Câștigătorul încleștării de la Castelul Cidrului,
a rămas ultimul călare din 23 de cavaleri.
Ser Rymun a fost uns cavaler la 18 ani...
Cavalerii au experiență în luptă?
Pe lângă capturarea braconierilor.
Ser Criston Cole.
Fiul intendentului lordului de Blackhaven.
Fii bine venit, ser Criston!
Ai luptat în Ținuturile Furtunii?
În Mlaștinile din Dorne.
Am luptat un an ca pedestraș, în atacurile din Dorne.
Arlan Dondarrion m-a uns cavaler
după ce am distrus două turnuri de pază pe Drumul Oaselor.
Îl aleg pe ser Criston Cole.
Mai bine să nu ne pripim, prințesă.
Nu încape îndoială că ser Criston e un războinic de seamă,
dar case precum Crakehall și Mallister sunt aliate importante ale Coroanei.
Seagard, de pildă,
e principala apărare a regatului contra tâlharilor din Insulele de Fier.
Sunt cavaleri de turnir.
Tata ar trebui apărat de un bărbat trecut prin luptă.
Sau mă înșel?
Ai dreptate, prințesă.
Atunci, să pregătim învestirea lui ser Criston.
Capitala valyriană a fost construită într-un vulcan, ca Piatra Dragonului.
Stăpânii Dragonilor, nobilii cei mai de seamă,
trăiau aici, pe coasta vulcanului,
cel mai aproape de sursa magiei și puterii lor.
Acest loc se numea Anogrion...
unde magii sângelui își urzeau vrăjile.
E o adevărată minune ce ați construit.
Nu, nici vorbă.
Eu doar mă aplec asupra poveștilor și concep schițele.
Zidarii au făurit structurile.
Credeți că Westeros poate ajunge ca Valyria, Alteță?
Depinde dacă vorbim de Freehold în floare sau în ruine.
Peste o mie de dragoni,
o flotă numeroasă, cât pentru toate mările lumii.
Gloria Vechii Valyrii nu se va repeta.
Pe cele șapte iaduri!
Spune-mi, cum se simte Rhaenyra?
Ce vreți să spuneți?
Abia dacă-mi rostește câteva vorbe în ultima vreme.
Cred că îi vine greu...
să discute treburi personale.
Va fi nevoie de timp.
A fost la fel când mi-am pierdut mama.
Mi-aș dori să vină la mine.
Ar putea merge Alteța Sa la ea.
Uneori aș prefera să înfrunt Oroarea Neagră
decât propria fiică de 15 ani.
Cred că s-ar deschide dacă ați îndemna-o.
Oamenilor le vine ușor să vi se adreseze, Alteță.
Nu-i pomenești Rhaenyrei despre discuțiile noastre, nu?
Pur și simplu...
Mă tem că nu le-ar înțelege.
Nu, Alteță.
Mama a murit doar de șase luni.
Și deja caută să-l însoare pe tata și să mă înlocuiască drept moștenitoare.
Îi cunosc pe bărbați și știu că uneltesc în consiliile lor secrete,
în lipsa mea.
Nu te pot preocupa treburile lorzilor și regilor, Rhaenyra.
Și ce dacă s-ar recăsători tatăl tău?
Tatăl tău te iubește.
Te-a ales drept moștenitoare.
Nu m-a ales, l-a alungat pe Daemon.
Îngenunchează cu mine.
Așa pot fi împreună cu mama.
Aici, în liniștea Septului...
mă simt aproape de ea.
- Știu că sună prostește. - Nu cred că e prostesc.
Bine.
Mă gândeam să încerci și tu.
Eu...
Dacă nu pentru mine, poate pentru ele.
Și ce să spun?
Orice dorești.
Veți ști doar tu și zeii.
Vreau să mă socotească mai mult decât fetița lui.
Nici tata nu cunoaște graiul fetelor.
Când vreau să-i vorbesc,
știu că eu trebuie să mă străduiesc.
Îți mulțumesc.
Alteță!
Mă bucur de întâlnire.
Știu, spiritele s-au încins azi,
dar am vrut să vă încredințez că prețuiesc legătura caselor noastre.
La urma urmei, Rhaenys e verișoara mea preferată.
Țin să-mi cer iertare pentru ieșirea de la consiliul mic de astăzi, Alteță.
V-am jignit fără voie.
Flota ta e printre bunurile cele mai de preț din regat, lordule Corlys.
Dar trebuie să înțelegi
că sunt obligat, ca rege, să ocolesc războiul până devine de neevitat.
Nimeni nu își dorește război.
Vă pot vorbi deschis, Alteță?
Încurajez mereu gândurile neîngrădite ale consilierilor mei.
Mă tem că dușmanii noștri au pus ochii pe Fortăreața Roșie.
Regina s-a prăpădit.
Pentru întâia oară în istorie, o fată va moșteni Tronul de Fier.
Fratele regelui, dezmoștenit,
a revendicat nestingherit tronul Targaryen din Piatra Dragonului.
Și acum, o putere străină a creat o colonie
pe ruta noastră navală esențială.
Zugrăvești un portret înălțător al domniei mele, lordule Corlys.
E un portret sincer, vere.
În clipa de față, Coroana e socotită vulnerabilă.
Și doar o incursiune oarbă în Stepstones
poate demonstra contrariul?
Pentru a ocoli furtuna, fie navighezi prin ea, fie în jurul ei.
Dar nu aștepți niciodată să vină.
Îmi propui un plan limpede de acțiune, lordul meu?
Uniți-ne familiile.
Luați-ne de soție fiica, pe Laena.
Uniți cele două mari case valyriene care au supraviețuit.
Odată dragonii Targaryen și flota Velaryon legați prin sânge,
puteți arăta regatului
că zilele puterii Coroanei sunt în față, nu în urmă.
Trebuie să mărturisesc...
că nu m-am prea gândit la însurătoare.
Aemma s-a prăpădit doar de șase luni.
Regatul se așteaptă să te recăsătorești, mai devreme sau mai târziu, Alteță,
să-ți întărești neamul și să ai noi urmași.
O pereche mai potrivită decât Laena nici că poți găsi.
Nu prea am mai vorbit.
De când...
Regret acest lucru.
Ar trebui să putem vorbi deschis unul cu celălalt.
Poți spune orice poftești. Doar ești regele.
Am iubit-o pe mama ta...
nespus de mult.
Și eu.
Ser Harrold mi-a prezentat mulți cavaleri de turnir.
Dar, luându-i la întrebări, am aflat că ser Criston
era singurul bărbat cu experiență în luptă.
Va fi un cavaler bun în Garda Regelui.
- Astăzi, la consiliul mic... - Nu te mai gândi.
- Mi s-a părut o idee bună. - Ești tânără.
Vei învăța.
E cea mai bună șansă de a vă salva degetul, Alteță.
Viermii vor îndepărta carnea moartă și vor împiedica evoluția cangrenei.
Bine.
Mai devreme am avut o audiență...
cu lordul Corlys și prințesa Rhaenys.
Ați fost foarte mărinimos, Alteță.
Sunt sigur că lordul Corlys a apreciat inițiativa.
A propus o căsătorie.
Cu cine, Alteță?
Cu lady Laena.
Ca să unim forțele caselor noastre
și să arătăm că zilele puterii domniei mele sunt în față, nu în urmă.
Lordul Corlys a întrecut măsura, Alteță.
Asemenea chestiuni trebuie discutate în consiliul mic.
E întocmai ceea ce fac în clipa de față.
Așadar?
Ce mă sfătuiești, dragă Otto?
Lady Laena...
este tânără, Alteță.
Într-adevăr, dar rănile lăsate de Marele Consiliu încă dor, Alteță.
Căsătoria cu fiica lor ar reuși să vindece aceste răni.
Iar unirea celor două mari case valyriene
ar transmite un mesaj de solidaritate în regat și dincolo de hotarele sale.
Raționamentul Marelui Maester e sănătos.
- Mă tem de ce ar zice Rhaenyra. - Ce mai contează, Alteță?
Mama ei s-a prăpădit, iar tatăl ei trebuie să perpetueze spița regală.
Și eu mi-am iubit nespus soția.
Durerea pierderii ei nu-mi dă pace nici acum.
Și dacă aș fi nevoit să...
o înlocuiesc, de dragul datoriei...
Sunteți regele, dar nu vă invidiez câtuși de puțin.
Cum a fost să zburați pe Oroarea Neagră?
L-ați călărit ultimul pe Balerion.
Doar pentru puțin timp, până când a murit.
Odată cu Balerion, a pierit și ultima amintire a Vechii Valyrii.
Dar Vhagar e încă în viață.
Pe undeva.
E prea mare pentru Puțul Dragonului.
Unii ar spune că e prea mare pentru lumea noastră.
Știți unde viețuiește?
- Poftim? - Știți unde e acum Vhagar?
Stăpânii Dragonilor cred că s-a pripășit pe coasta Mării Înguste.
Muncitorii din Orașul Mirodeniilor îi aud uneori cântecul.
Spun că este unul trist.
Cred că până și dragonii se simt singuri.
Alteță?
Ar fi o onoare să unesc casele noastre, așa cum erau în Vechea Valyrie.
V-aș dărui mulți prunci cu sânge valyrian pur,
pentru a întări neamul regal și regatul.
Asta ți-a spus tatăl tău să zici?
Mama ta ce ți-a spus?
Că ar trebui să vă cad la pat abia la 14 ani.
Te supără, nu-i așa?
Tata este rege.
E datoria lui să-și ia altă soție și să-și întărească neamul.
Nu ți-am cerut o lecție de politică. Te-am întrebat dacă te supără.
Laena e fiica ta, prințesă. Pe tine te supără?
Firește că da.
Dar eu înțeleg rânduiala.
Tu nu cred că o înțelegi.
Dacă vrei să-mi stârnești furia, să știi că dai greș, prințesă.
Dimpotrivă.
Cu fiica mea sau cu a altcuiva,
tatăl tău se va recăsători, cât de curând.
Noua lui soție va zămisli noi urmași
și sunt șanse mari ca unul să fie băiat.
La vârsta cuvenită, după moartea tatălui tău,
bărbații regatului se vor aștepta ca el să fie moștenitor, nu tu.
Fiindcă aceasta este rânduiala.
Când voi fi regină, voi schimba rânduiala.
Ce n-aș da să poți, Rhaenyra!
Dar bărbații regatului au avut deja șansa
de a numi o regină în Marele Consiliu
și au respins-o.
Pe tine te-au respins, prințesă Rhaenys.
Regina care nu a fost.
În fața mea au îngenuncheat și m-au recunoscut ca moștenitoare.
Le amintești de asta oamenilor regelui când le duci pocalele?
Iată adevărul crud, pe care nimeni nu are suflet să ți-l spună.
Bărbații ar prefera să treacă regatul prin foc...
decât să vadă o femeie pe Tronul de Fier.
Iar tatăl tău nu e neghiob.
Consiliul mic mă îndeamnă să mă recăsătoresc.
Se pare că regatul duce lipsă de regină.
O regină bună și blajină vă va alina supușii.
Consiliul mic s-a gândit la cineva anume?
Lordul Corlys Velaryon mi-a oferit mâna fiicei sale.
Lady Laena.
O pereche tare potrivită, Alteță.
Trebuie să mărturisesc că nu o cunosc prea bine pe Laena.
Sunt sigură că e bună și blajină.
Și că se va bucura să vă fie alături. La fel ca mine, Alteță.
V-am adus ceva.
I-am rugat pe zidari să-l repare.
E un...
E un gest foarte frumos, Alicent.
Ești tare amabilă.
Intră!
Mâna, Alteță.
Alteță, am convocat consiliul mic în ședință de urgență.
De ce?
Cred că e mai bine să auziți la ședință.
Prea bine.
S-a petrecut în bezna nopții, lorzii mei, în amurg.
Tâlharul ne-a scăpat printre degete.
Cum e posibil ca un ou de dragon
să fie furat sub nasul a peste 50 de Stăpâni ai Dragonilor?
Făptașul a fost prințul Daemon, Alteță.
- Daemon? - Prințul a lăsat o misivă
în care vă oferă explicații.
"Cu deosebită plăcere, Daemon Targaryen,
prinț al Pietrei Dragonului și urmaș de drept pe Tronul de Fier,
anunță că urmează să-și ia o a doua soție,
conform tradiției Vechii Valyrii.
Aceasta va prelua titlul lady Mysaria de Piatra Dragonului.
Alteța Sa a rămas grea, iar un ou de dragon
va fi așezat în leagănul pruncului, potrivit tradiției Casei Targaryen."
Prințul v-a invitat la nunta sa, Alteță.
- Are loc peste două zile. - Zeii să aibă milă.
Cine este lady Mysaria?
- Credem... - Curva lui Daemon.
- E un act de răzvrătire. - Sunt de acord, sire.
Fratele meu caută să mă provoace. Răspunzându-i, i-aș oferi ce-și dorește.
Tot ținutul e cu ochii pe noi, Alteță.
Și ce propui să fac?
Să-l trimit la Zid?
I-aș putea înfige capul în țeapă.
Daemon a ocupat Piatra Dragonului,
s-a înconjurat cu o armată de Mantii Aurii,
iar acum a furat o armă primejdioasă...
Ce ou a furat Daemon?
Era oul lui Dreamfyre, prințesă.
Cel pe care l-ați ales pentru leagănul prințului Baelon.
Adună o oaste, Otto.
Voi merge la Piatra Dragonului, îl voi aduce pe Daemon să dea socoteală.
Alteță!
Iertare, Alteță, dar nu pot îngădui.
E prea primejdios. Daemon nu are limite.
Voi merge eu la Piatra Dragonului.
Ești cea mai atrăgătoare fată de la curte. De ce îți faci rău?
Te vezi cu regele astă-seară?
Dacă asta dorești.
- Ziua bună, ser Criston. - Domniță...
Am adunat 20 dintre cele mai bune gărzi, lordule Mână.
Ni se va alătura și ser Harrold.
Te rog, ai grijă de Mână, ser Criston.
Bun-venit la Piatra Dragonului, Otto!
Ocupația ta pe această insulă a luat sfârșit.
Vei înapoia oul de dragon,
îți vei dizolva armata, îți vei surghiuni otreapa...
și vei părăsi Piatra Dragonului, la porunca regelui Visery...
Unde e regele? Nu-l văd.
Alteța Sa nu s-ar înjosi luând parte la așa o farsă.
- Ser Crispin, nu-i așa? - Ser Criston Cole, prințul meu.
Da, iertare, nu-mi mai aminteam.
Poate că prințul își amintește că l-am doborât de pe cal.
- Prea bine. - E o mascaradă demnă de milă, Daemon.
Atât tânjești după atenția regelui,
încât ai ajuns să te furișezi ca un pungaș?
Doar respect tradițiile casei mele.
Așa a făcut și fratele meu pentru fiul său.
Tradițiile se aplică pruncilor cu sânge regesc,
nu copiilor din flori zămisliți cu o curvă.
- Lady Mysaria îmi va fi soție. - E împotriva firii.
Cu fiecare suflare, îți mânjești numele, casa și domnia fratelui tău.
Iubirea noastră nu ține seama de titluri și tradiții.
Iar voi, cei din Garda Orașului, sunteți complici la trădarea prințului?
Regele m-a numit comandantul lor. Îmi sunt loiali mie.
Ai venit după ou.
Poftim, iată-l!
Ți-ai pierdut mințile?
- Nu ai supraviețui. - Din fericire, nici tu.
Să alegi acum violența înseamnă să-i declari război regelui tău.
Nemaipomenit!
Chiar dacă asta va aduce moartea pruncului tău nenăscut și a mamei sale?
Băgați cu toții săbiile în teacă!
- Ce cauți aici, prințesă? - Împiedic vărsarea de sânge.
Ser Criston, condu-o pe prințesă la adăpost.
Aveți grijă să nu o speriați pe Syrax, lorzii mei. E foarte protectoare cu mine.
Tata m-a numit pe mine prințesă de Piatra Dragonului.
Castelul în care trăiești îmi aparține, unchiule.
Abia la vârsta cuvenită.
Ai stârnit mânia regelui tău.
Nu înțeleg de ce.
Este o zi de sărbătoare. Urmează să mă însor.
Ai deja o soție.
Pe care nu eu am ales-o.
Și era un motiv să furi oul fratelui meu?
Și tu ai împărțit leagănul la naștere cu un dragon.
Îmi doresc același lucru pentru pruncul meu.
Vei avea un copil?
Într-o bună zi.
Sunt chiar aici, unchiule.
Obiectul mâniei tale.
Motivul dezmoștenirii tale.
Dacă dorești să redevii moștenitor, va trebui să mă ucizi.
Așa că dă-i drumul.
Pune capăt pacostei.
Ai anunțat că ne vom căsători?
În ziua ce urmează.
Și că am rămas grea.
Cu pruncul tău.
Poate că se va adeveri, după ce te iau de nevastă.
Am avut grijă demult ca pruncii să nu fie o amenințare.
Foarte bine. Copiii pot fi creaturi sâcâitoare.
Ai făgăduit că mă vei apăra, Daemon.
Piatra Dragonului e la adăpost.
Până când regele hotărăște să-și revendice tronul străvechi.
Poate că oamenii lui nu vor înfige capul prințului în țeapă,
dar ce-i vor face târfei de rând
pe care spune că a luat-o de soție și a lăsat-o grea?
Nimeni nu-ți va face rău.
Am fost vândută ca marfă de nu știu câte ori,
încă din ținutul natal, de care nici nu-mi mai amintesc.
Mi-am petrecut o bună parte din viață sub teroare.
Cu mine ești în siguranță, jur.
Ești un Targaryen.
Spre deosebire de mine, îți permiți să joci joculețe nătângi cu regele.
Nu am intrat în slujba ta pentru aur, putere sau statut.
- Am venit la tine spre a fi eliberată. - Eliberată?
De ce anume?
De teamă.
Nu, te rog, lordule Lyonel.
Am venit să-ți cer o părere nepărtinitoare.
E tot ce i-aș oferi Alteței Sale.
De când arhimaesterii mi-au citit numele la Marele Consiliu,
simt privirea invidioasă a lui Corlys Velaryon de peste Blackwater.
Ocupați locul cel mai înalt din ținut, Alteță.
Bărbaților mândri nu le place să privească în sus.
Da.
Laena Velaryon.
Lordul Corlys vă conduce flota.
Iar ea e fiica cea mare a celei mai înstărite case din regat.
Se trage dintr-un neam valyrian curat ca lacrima
și, în plus, are sânge de Targaryen.
- Ce să nu vă placă? - Are 12 ani.
Se va coace.
Nu am cerut să mă recăsătoresc.
Ca rege, toate lucrurile vi se cuvin.
Până și cele nedorite.
Nu puteți amâna mult obligația căsătoriei.
Și dacă aș respinge propunerea lordului Corlys?
Probabil că nu îi va cădea bine.
Mă tem că l-ar mulțumi doar un urmaș direct la Tronul de Fier.
Ar trebui să țineți seama și de faptul că ne aflăm
pe picior de război în Stepstones.
Iar Șarpele Mării deține jumătate din corăbiile regatului.
Nu ar cuteza să mi le refuze dacă regatul va fi la ananghie.
- Cine e el să mă intimideze pe mine? - Nimeni, Alteță.
Dar Driftmark e mai de preț ca aliat decât ca vrăjmaș.
Șarpele Mării a făcut un gest calculat, o mișcare corectă pentru poziția sa.
- Dacă doriți părerea mea sinceră... - Da.
Ar trebui să o luați de soție pe Laena Velaryon, Alteță.
Mulțumiți-l pe lordul Corlys și aduceți-l alături, permanent, ca aliat.
Alteță, prințesa s-a întors de la Piatra Dragonului.
Piatra Dragonului?
Alteță...
Mi-ai ieșit din cuvânt.
Ai părăsit Debarcaderul Regelui fără nicio vorbă.
Și ai acționat fără consimțământul Coroanei.
Ești singurul meu urmaș!
Puteai să fii ucisă!
Pot să iau loc?
Ai plecat la Piatra Dragonului.
Și am recuperat oul fără vărsare de sânge.
Mă tem că ser Otto nu ar fi reușit singur.
Da, păi...
Uneori uit cât de mult semeni cu ea.
Pierderea mamei tale...
e o rană ce nu se va vindeca în veci.
Odată cu ea,
Fortăreața Roșie a pierdut o căldură pe care nu o va mai regăsi.
Mă bucur să te aud spunând asta.
Să știu că nu sufăr de una singură.
Aș vrea să fi știut mai bine...
ce să-ți spun după moartea ei.
Nu mi-am dat seama că fiica mea a devenit atât de iute o femeie în toată firea.
Dar știu...
că înțelege ce se așteaptă acum de la mine.
Regele trebuie să se recăsătorească.
Nu aș putea-o înlocui pe mama ta.
Și nu te voi înlocui ca moștenitoare.
Dar ești unicul meu urmaș.
Iar neamul nostru e vulnerabil, prea ușor de curmat.
Cu o nouă soție, m-aș asigura că suntem mai feriți.
De cine?
De oricine se încumetă să ne înfrunte.
Dorința mea nu e să ne înstrăinăm.
Ești regele.
Întâia ta datorie este față de regat.
Mama ar fi înțeles.
La fel cum înțeleg și eu.
Ce e de mirare?
Insulele de Fier își urmează doar propriile legi.
Ar fi de impus dări.
Bună dimineața, lorzii mei!
Am hotărât să-mi iau o nouă soție.
Am de gând să mă căsătoresc...
cu lady Alicent Hightower...
până la capătul primăverii.
E cu totul absurd.
Casa mea este valyriană,
cea mai mare putere din regat.
Iar eu sunt regele tău.
Rhaenyra!
Casa Velaryon își are rădăcinile în Vechea Valyrie.
E mai veche chiar decât Casa Targaryen...
potrivit unor izvoare.
Dar, spre deosebire de Casa Targaryen, noi nu am stăpânit dragoni.
Veacuri la rând, casa mea a fost nevoită să-și câștige traiul pe mare,
cu noroc și scrâșnind din dinți.
Când am urcat pe Tronul Driftwood...
știam ce-mi doream.
Și am obținut ce voiam.
Spre deosebire de lorzii regatului, am construit tronul casei mele
prin propriile puteri.
Dintotdeauna am crezut că suntem făcuți din același aluat.
Nu știam că fratele tău e rege.
Amândoi am fost nevoiți să ne croim propriul drum în lume.
Am fost nesocotiți de prea multe ori.
M-ai chemat la Driftmark să-mi amintești de poziția mea inferioară, lordule Corlys,
sau mai ai și un alt motiv?
Ai auzit de necazurile din Stepstones?
Un prinț din Myr hrănește crabii cu marinari din Westeros.
L-am îndemnat pe rege să trimită acolo flota mea.
Dar m-a refuzat.
Nu a fost nicicând punctul forte al fratelui meu.
Ce anume?
Rolul de rege.
Sufragiul Crabilor e sprijinit de entități puternice din Orașele Libere,
care-și doresc un Westeros slăbit.
Iar neajunsurile regelui i-au permis să devină tot mai puternic.
Dacă pierdem rutele navale,
casa mea va fi năruită.
Nu voi lăsa Driftmark să sărăcească, în timp ce regele pierde vremea
cu ospețe, distracții și turniruri.
Voi vorbi despre fratele meu cum poftesc.
Tu nu vei face asta.
Dacă aștepți în Stepstones, ai șansa
să-ți dovedești valoarea în fața celor care ți-o pun la îndoială.
Suntem fiii secunzi ai regatului, Daemon.
Valoarea nu ne e dată.
Ea trebuie clădită.